**Den sidste balkjole**

1. Forklar hvordan vi skal forstå de tre tekstcitater nedenfor – hvad fortæller de egentlig?

*a) De kendte hvert køretøj i egnen: forpagterens sorte og sognefogdens to brune og doktorens enspænder med Lise.  Og mens de alle kørte forbi på vejen, sagde de hver dag næsten de samme sætninger om de samme mennesker.*

*b) Emma spildte lidt af sin vin, da hun skulle klinke; og hun og Antonie blev ikke længe. De gik stille hjemad, ved siden af hinanden, uden at tale. Men da de nåede korsvejen, hvor gærdet skjulte dem, satte Emma sig ned på en sten ved vejen og hulkede sagte.*

*c) - Men - Gud, står jeg her og snakker og glemmer, hvad jeg kom for. . . De har vel hørt, at de unge skal danse lidt nede hos os på lørdag - Herren ved, de trænger til at få benene rørt - og så tænkte vi, det kunne måske nok more Dem, frøken Antonie, at komme ned og se på - - - Danse blir der vel ikke tale om - - vi er ude over de år. Vores kavalerer er blevet for stivbenede. . . Og doktorfruen lo.*

2. Lav en karakteristik af de to piger og deres moder. Find tekstcitater.

3. Hvilken fortæller og synsvinkel benyttes – hvilken effekt har det?

4. Får vi tanker og følelser at vide?

5. Hvorfor er situationen så tragisk for familien?

6. Hvad vil det sige at skrive impressionistisk?

7. Læs ”En lille replik” og forklar hvad Herman Bang siger om sin skrivestil.

8. Hvordan kan man se at en Balkjole er skrevet impressionistisk?

9. Er det problematisk for vores forståelse af novellen at vi ikke får tanker og følelser at vide?